°C
Sledujte nás na Instagrame@hospodarske_noviny
Slovenskí hokejisti dnes na svetovom šampionáte v Rusku konečne vyhrali. Ameriku porazili 3:2 po predĺžení. Na postup zo skupiny však naša reprezentácia potrebovala víťazstvo v riadnom hracom čase, preto to bol pre Slovákov posledný zápas. Pozrite si, ako na naše víťazstvo a koniec na turnaji reagovali zahraničné médiá.
usahockey.com (Spojené štáty) - USA padli so Slovenskom
Američania aj napriek prehre so Slovákmi dokázali získať kritický bod a postúpiť do štvrťfinále svetového šampionátu 2016 v Rusku.
espn.go.com (Spojené štáty) - USA dosiahli štvrťfinále na svetovom šampionáte aj napriek prehre so Slovenskom
Spojené štáty postúpili do štvrťfinále hokejových majstrovstiev sveta v utorok napriek prehre 3-2 po predĺžení so Slovenskom. Marko Daňo strelil víťazný gól Slovákov, oba tímy skončili skupinu s bilanciou 3 víťazstvá a 4 prehry.
IIHF - USA do štvrťfinále, Slováci vyhrali posledný zápas v predĺžení, ale v štvrťfinále budú chýbať
Rozhodujúci gól Marka Daňa v predĺžení bol pre Slovákov bezvýznamný. Ich poslednou medailou bolo striebro z roku 2012. Slávne časy zo začiatku tisícročia s Miroslavom Šatanom a Petrom Bondrom sú už dávno preč.
iDNES.cz (Česko) - Slovenský zmar. Výhra v predĺžení nestačila, do štvrťfinále mieria USA
Na majstrovstvách síce nepredvádzali oslnivé výkony, napriek tomu držali šancu na štvrťfinále až do posledného zápasu. Slovenskí hokejisti potrebovali na postup získať tri body v dueli s USA. Výhra síce prišla, ale výsledok 3:2 sa zrodil až v predĺžení.
Lidovky.cz (Česko) - Slováci porazili Američanov až v predĺžení, do štvrťfinále preto nepostúpia
Slovenskí hokejisti aj napriek výhre 3:2 v predĺžení nad USA končia na MS už tretíkrát v rade po základnej skupine. Nevybojovali totiž potrebné tri body na postupu zo skupiny B.
isport.blesk.cz (Česko) - Slovensko - USA 3:2 v predĺžení. Dva body boli málo, víťazi na MS končia
Hokejisti Slovenska nevybojovali potrebné tri body vo svojom záverečnom vystúpení v základnej B-skupine na majstrovstvách sveta s USA a turnaj pre nich napriek výhre 3:2 v predĺžení končí. Slováci viedli, potom dokázali vyrovnať na 2:2, ale Daňov rozhodujúci zásah prišiel až po 59 sekundách predĺženia.
Denný prehľad správ emailom
Dostávajte každý deň nové informácie zo sveta politiky, ekonomiky a biznisu.
Pred zadaním e-mailovej adresy si prečítajte pravidlá ochrany osobných údajov a používania cookies. Súhlas na odoberanie noviniek môžete kedykoľvek odvolať.